**O B A V I J E S T**

o prikupljanju miješanog komunalnog otpada i reciklabilnog otpada sa područja Općine Veliko Trgovišće

**MIJEŠANI KOMUNALNI OTPAD**

Miješani komunalni otpad prikupljati će se jednom tjedno, prema uobičajenom rasporedu (srijedom i četvrtkom).

**Napomena: Prikupljanje miješanog komunalnog otpada provoditi će se u dvije smjene pri čemu je prikupljanje otpada moguće i u poslijepodnevnim satima.**

**! Napomena:**

**Umjesto 03.06.2021.** odvoz miješanog komunalnog otpada **izvršiti će se u subotu 05.06.2021.**

**RECIKLABILNI OTPAD (papir i plastika)** prikupljati će se jednom mjesečno prema niže navedenom rasporedu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Mjesec/godina** | **02/2021.** | **03/2021.** | **04/2021.** | **05/2021.** | **06/2021.** | **07/2021.** | **08/2021.** |
| Datum odvoza | 24. i 25. | 24. i 25. | 28. i 29. | 26. i 27. | 23. i 24. | 28. i 29. | 25. i 26. |

**MOBILNO RECIKLAŽNO DVORIŠTE**

Manje količine otpada prikupljati će se putem mobilnog reciklažnog dvorištaprema sljedećem rasporedu

|  |  |  |  |
| --- | --- | --- | --- |
| **17.03.2021** | **09.06.2021.** | **17.09.2021.** | **10.12.2021.** |

Putem mobilnog reciklažnog dvorišta otpad će se prema naprijed navedenim datumima prikupljati na sljedećim lokacijama:

1. **Veliko Trgovišće**, na javnoj površini kod k.č.broj: 2237/3 k.o. Veliko Trgovišće – bivša PEZ Agro Zagorje – Trg S. i F. Tuđmana 5, u vremenu od 07:00 do 07:50 sati
2. **Dubrovčan, Bezavina i Mrzlo Polje** - na javnoj površini na adresi Dubrovčan 75a, kod Vatrogasnog doma Dubrovčan

- u vremenu od 08:00 do 09:00 sati

1. **Domahovo, Družilovec i Jezero Klanječko** - na javnoj površini na adresi Družilovec 122b kod Društvenog doma Družilovec

 - u vremenu od 09:20 do 10:20 sati

1. **Vižovlje, Strmec, Požarkovec i Turnišće Klanječko** - na javnoj površini na adresi Vižovlje 43, kod Društvenog doma Vižovlje

 - u vremenu od 10:40 do 11:40 sati

1. **Jalšje, Ravnice, Vilanci i Velika Erpenja -** na javnoj površini nasuprot adrese Ravnice 37, na k.č.br. 2178 k.o. Vel. Erpenja

 - u vremenu od 12:00 do 13:00 sati

**KRUPNI (GLOMAZNI) OTPAD**

Krupni (glomazni) otpad prikupljati će se, ovisno o danu odvoza miješanog komunalnog otpada, prema sljedećem:

**07.04.2021. godine** za korisnike od kojih se komunalni otpad odvozi srijedom

**08.04.2021. godine** za korisnike od kojih se komunalni otpad odvozi četvrtkom

*Važna napomena:*

Za odvoz krupnog (glomaznog) otpada potrebno je izvršiti prijavu najkasnije tri (3) radna dana prije naprijed navedenog datuma na broj telefona 049/587-837 ili putem e-mail adrese: glomazni@eko-flor.hr.

**Uputa o postupanju sa miješanim komunalnim otpadom, biorazgradivim komunalnim otpadom i reciklabilnim komunalnim otpadom**

**Miješani komunalni otpad**

Korisnici su dužni spremnike iznijeti prema planu odvoza davatelja javne usluge. Svaki korisnik se obvezuje najkasnije do 06:00 sati spremnik sa miješanim komunalnim otpadom postaviti na vidljivo mjesto pored stambenog objekta kako bi se omogućilo nesmetano pražnjenje spremnika. Ukoliko spremnik ne bude ostavljen na vidljivom mjestu, isti će se isprazniti u sljedećem terminu po rasporedu odvoza.

Zabranjeno je odlagati korisni otpad koji se može reciklirati, biorazgradivi otpad, tekući otpad, žar, lešine životinja, baterije, akumulatore, auto gume, otpad iz klaonica, mesnica, ribarnica, opasni otpad, građevinski otpad u spremnik za miješani komunalni otpad.

**Biorazgradivi komunalni otpad**

Korisnici su dužni samostalno kompostirati ili pak biorazgradivi komunalni otpad predavati u zasebnim spremnicima, ovisno o ugovorenom načinu pružanja javne usluge. Preporučuje se da oni koji imaju vrt kompostiraju sami. Za klasično vrtno aerobno kompostiranje (kompostiranje na otvorenom) koriste se: djelomično kuhinjski otpad (ostaci voća i povrća, ljuske jaja, talog od kave, vrećice od čaja, ostaci kruha i slično) te vrtni otpad (ostaci cvijeća, granje, otpalo lišće, otkos trave i živice, piljevina).

Za vrtno kompostiranje se NE SMIJU KORISTITI: ostaci mesa, ribe, kostiju, mlijeka i mliječnih proizvoda.

**Reciklabilni komunalni otpad**

Otpadni papir, metal, plastika, staklo i tekstil prikupljaju se putem spremnika postavljenih na zelenim otocima ili spremnika na obračunskom mjestu korisnika (papir i plastika), te na reciklažnom dvorištu i mobilnom reciklažnom dvorištu.

**Krupni (glomazni) otpad**

Krupni (glomazni otpad) sakuplja se u mobilnom reciklažnom dvorištu (manje količine), na adresi nekretnine ako je omogućen prilaz vozilom za prikupljanje krupnog otpada davatelja javne usluge ili ukoliko nije, na najbližoj javnoj površini koju dogovaraju međusobno davatelj javne usluge i korisnik, a koja je mjesto primopredaje.

**Kontakt podaci i način podnošenja zahtjeva za preuzimanje miješanog komunalnog otpada te krupnog (glomaznog) otpada na zahtjev korisnika usluge:**

Pisanim zahtjevom dostavljenim na adresu: EKO-FLOR PLUS d.o.o., Mokrice 180/C, 49243 Oroslavje.

Elektroničkim putem na e-mail adresu: info@eko-flor.hr.

**Uputa o preuzimanju miješanog komunalnog otpada te krupnog (glomaznog) otpada na zahtjev korisnika usluge:**

Po zaprimljenom zahtjevu, korisniku usluge izdati će se zasebna ponuda za preuzimanje miješanog komunalnog otpada ili krupnog (glomaznog) otpada, te će se po izvršenoj uplati pristupiti preuzimanju i zbrinjavanju istoga.

*PODNOŠENJE REKLAMACIJA*

Potrošači mogu podnijeti pisani prigovor na izvršenu uslugu putem:

* pošte ili osobno na adresu: Mokrice 180/C, 49243 Oroslavje;
* telefaksa na broj: 049/249-240;
* e-maila: info@eko-flor.hr

**Napomena: tijekom trajanja pandemije uzrokovane virusom COVID-19 ograničeno je osobno zaprimanje upita, pritužbi, reklamacija na adresi sjedišta društva te vas molimo da iste dostavite poštom, putem telefaksa ili putem maila. Na adresi sjedišta moguće je isključivo plaćanje naknade za odvoz otpada.**

Pružanje javne usluge prikupljanja, odvoza i zbrinjavanja otpada regulirano je Odlukom o načinu pružanja javne usluge prikupljanja miješanog komunalnog i biorazgradivog komunalnog otpada (dalje u tekstu: odluka) te Općim uvjetima poslovanja i korištenja javne usluge prikupljanja miješanog komunalnog otpada, javno objavljenim na web stranici [www.eko-flor.hr](http://www.eko-flor.hr).

Korisnik usluge dužan je sukladno Odluci i Općim uvjetima poslovanja i korištenja javne usluge prikupljanja miješanog komunalnog otpada i biorazgradivog komunalnog otpada, bez odgađanja, a najkasnije u roku petnaest (15) dana nastupanja okolnosti koje utječu na međusobne odnose u isporuci i korištenju usluge (stjecanje ili prestanak vlasništva nekretnine/posebnog dijela nekretnine, promjena: naziva ili adrese na koju se šalju akontacijske rate/nalozi za plaćanje, namjene prostora, potrebu za promjenom broja/volumena posude za otpad i drugim promjenama koje utječu na međusobne odnose u isporuci i korištenju usluge) pisanim putem obavijestiti davatelja usluge. Obrasci zahtjeva dostupni su na [www.eko-flor.hr](http://www.eko-flor.hr) i na adresi davatelja usluge.

Ukoliko korisnik usluge plaćanje vrši općom uplatnicom bez navedenog opisa plaćanja i u iznosu različitom od iznosa na zaprimljenim nalozima za plaćanje, davatelj usluge zadržava pravo knjiženja uplate po starosti zaduženja sukladno stanju na knjigovodstvenim karticama.

Napomena:

Obavještavamo vas da je društvo EKO-FLOR PLUS d.o.o. sklopilo ugovor o poslovnoj suradnji te ugovor o obradi osobnih podataka sa društvom PRIMA SOLVENT d.o.o., prema kojima će društvo PRIMA SOLVENT d.o.o. obavljati poslove naplate dospjelog potraživanja za društvo EKO-FLOR PLUS d.o.o.

 S poštovanjem, EKO-FLOR PLUS d.o.o.